Pål Kårbø

Pål Kårbø (født 1973) er en norsk politiker, som har representert Kristelig Folkeparti.

Han var tillitsvalgt i Kristelig Folkepartis Ungdom, og ble første gang valgt inn i Hordaland fylkesting i 1999. I perioden 2001–2005 var Kårbø KrFs 1. vara til Stortinget fra Hordaland og møtte en rekke ganger.

Kårbø har vært kommunepolitiker i Lindås og Meland, men har lengst fartstid i fylkestinget. I 2007 ble han medlem av fylkesutvalget og leder for KrFs fylkestingsgruppe. Han var også styreleder i Nordhordlandspakken, der Hordaland fylkeskommune var medeier. Etter valget i 2015 ble han fylkesvaraordfører.

Kårbø var fylkesleder i Hordaland KrF fra 2012 til 2018.

I august 2018 ble det kjent at Kårbø ønsket å stille for Høyre ved neste fylkestingsvalg, men han meldte seg aldri inn i partiet, og to måneder senere gikk han tilbake til Kristelig Folkeparti.

Kårbø ble, etter at han trådte ut av fylkestinget i 2019, ansatt som daglig leder for interesseorganisasjonen for utbygging av Europavei 134 (Haukeliveien).

Pål Kårbø er utdannet siviløkonom fra NHH.

 Referanser 

 Eksterne lenker 



Kategori:KrF-politikere i Hordaland
Kategori:Lokalpolitikere i Meland
Kategori:Lokalpolitikere i Lindås
Kategori:Vararepresentanter til Stortinget
Kategori:Personer fra Lindås kommune